ལྕགས་ར་བཙུགས་པའི་དམིགས་ཡུལ་དང་པོ་ནི་རང་རེའི་རྩྭ་ས་སྐོར་ཐུབ་པ།གཉིས་པ་ནི་རང་རེའི་སྒོ་ཕྱུགས་ཀྱི་དོ་དམ་ལ་ཕན་ཐོགས་པ་དང་ཚེར་མས་ནོར་ཕྱུགས་སོགས་གཞན་གྱི་རྩྭ་ས་ཐོག་ཏུ་འགྲོ་པ་འགོག་ཐུབ་པ་དང་རི་སྐྱེས་རི་དྭགས་མང་པོ་རྩྭ་སའི་ཐོག་ཏུ་ཤོར་བ་ཡང་འགོག་ཐུབ་པ།གཙང་གསུམ་ས་ཁུལ་དུ་༢༠༠༥ནས་བཟུང་ལྕགས་ར་འཛུགས་འགོ་བརྩམས་ཏེ།སྒོ་ཕྱུགས་འཚོ་མི་ཆོག་པ་དང་འཚོ་ཚད་ངེས་ཅན་གྱི་ས་ཆར་ལྷག་པར་དུ་མང་པོ་བཙུགས་བྱུང་།རྒྱལ་ཁབ་གཞན་དུ་རྩྭ་སར་ལྕགས་རས་སྐོར་བ་ཨེ་ཡོད་ཟེར་ན་ཡོད་དེ།དཔེར་ན་ཨོ་ཏྰ་ལེ་ཡར་རྩྭ་སར་ལྕགས་རས་སྐོར་བ་ནི་མིས་རི་དྭགས་ཀངྒ་རུ་ལ་གནོད་རྐྱེན་མི་ཐེབས་པའི་ཆེད་དུ་ཡིན།ཧྥེ་གླིང་གི་རྒྱལ་ཁབ་ཁུན་ནེ་ཡས་ལྕགས་ར་འཛུགས་པ་ནི་རི་དྭགས་རྩ་ཆེན་དག་སྲུང་སྐྱོབ་ཀྱི་ཆེད་དུ་ཡིན་པ།པོད་ཟུ་བ་ནྰས་ལྕགས་ར་སྐོར་བ་ནི་རི་སྐྱེས་རི་དྭགས་ཀྱི་འགོས་ནད་སྣ་ཚོགས་ཁྱིམ་ཕྱུགས་ལ་མི་འགོས་པའི་ཆེད་དུ་ཡིན།ཧྥེ་གླིང་དུ་ལྕགས་ར་བསྐོར་བ་ནི་བསེ་རུ་དག་རྔོན་པའི་ལག་ཏུ་མི་ཤོར་པའི་ཆེད་དུ་ཡིན།